Kollárovci

náhľad|Kollárovci v roku 2021
náhľad|Marek Kollár - 2. husle a spev
náhľad|Štefan Kollár a publikum v roku 2019
náhľad|Poďakovanie publiku
**Kollárovci** sú slovenská hudobná skupina. Vznikla v roku 1997 a ich hlavný zdroj repertoáru pozostáva zo slovenskej ľudovej piesne, ktorú sa snažia obohatiť a oživiť vlastnou hudobnou úpravou.

Kollárovci pochádzajú z malej goralskej obce Kolačkov v okrese Stará Ľubovňa. Kapelu tvoria siedmi členovia,z toho traja bratia Kollárovci: Tomáš Kollár Husle primáš veduci  Štefan Kollár  najmladší Marek Kollár. Nástrojové obsadenie tvoria husle, saxofón, cimbal, akordeón, kontrabas, bicie, gitara, klávesy. Bratia Kollárovci sa tešia veľkej obľube na Slovensku a Česku.

Základom ich repertoáru je ľudová pieseň obohatená ich goralským temperamentom. Repertoár zahŕňa skladby aj z iných žánrov, ako je klasická hudba, populárna hudba, alebo vlastná tvorba, ktorá túto kapelu charakterizuje a odčleňuje od iných kapiel podobného žánru. Autorské piesne zložili: Štefan Kollár, Tomáš Kollár, Marek Kollár, Štefan Repka, ale spolupracovali aj s Martinom Sarvašom.

Kapela Kollárovci začiatkom roku 2021 prešla zmenami. Kapelu opustil Štefan Repka a založil kapelu Gorals (kontrabas, spev [dnes basgitara]), ktorého nahradil Juraj Švedlár.

Kollárovci vydali  11 hudobných CD a 4 hudobné DVD CD. Každoročne absolvujú viacero vystúpení, v zahraničí účinkovali na folklórnom festivale v Chambly (Francúzsko) a v ďalších krajinách ako Rumunsko, Ukrajina, Česko, Nemecko, Rakúsko. V Česku pravidelne účinkujú v Šlágr TV. Jedným z najväčších festivalov je Stretnutie Goralov v Pieninách, ktorý sa koná každý rok v Červenom Kláštore.

## Ocenenia
*  1. miesto v kategórii Ľudovky - Šlágr TV
*  zlatá a platinová platňa za predaj CD: 2013: *Goraľu cy či ne žaľ*
*  zlatá platňa a platinová za predaj CD: 2015: *Môj život je muzika*
*  zlatá platňa a platinová za predaj CD: 2017: *Neúprosný čas*
*  zlatá platňa za predaj CD: *Vlasy čierne*

## Členovia kapely
náhľad|Tomáš Kollár - 1. husle a spev - vedúci člen kapely
* Tomáš Kollár: husle, spev  (1997 - súčasnosť)
* Marek Kollár: husle, spev  (2003 - súčasnosť)
* Štefan Kollár: akordeón, harmonika, klarinet, saxofón, klávesy, spev (1997 - súčasnosť)
* Július Michal Hudi: cimbal (2012 - súčasnosť)
* Patrik Červenák: bicie (2015 - súčasnosť)
* Peter Rončík: gitara (2019 - súčasnosť
* Juraj Švedlár: kontrabas, basgitara, spev (2021 - súčasnosť)
náhľad|Štefan Kollár - akordeón, saxofón a spev

## Hosťujúci a bývalí členovia
* Tomáš Kollár st.: spev
* Martin Kollár: akordeón, viola, cimbal
* Júlia Kollárová: spev, violončelo
* Jozef Franek:[viola
* Tomáš Oravec: cimbal, perkusie
* Ondrej Majer: spev
* Viktor Ťasko: spev
* Matúš Krutiak: spev
* Ján Tej: viola
* Matúš Kruták: viola
* Veronika Boďová: spev
* Milan Mlčák: husle, spev
* Martin Budinský: cimbal]
* Maroš Matoľák: gitara
* Branislav Kociov: gitara
* Peter Pavličko: klávesy
* Štefan Repka: kontrabas, gitara a spev
* Adrián Harvan: tenor saxofón
* Peter Savčák: pozauna
* Jaroslav Ľaš: trúbka

## Diskografia
* 2002: *Z Kolačkova parobci - Kollárovci 1* - Videoroháľ VR 129-2-731 (nahraté v Novej Ľubovni 2002), CD
* 2006: *Keď chlapci hrajú - Kollárovci 2* - Videoroháľ VR 126-2-731, CD
* 2008: *Hej tam od Tatier - Kollárovci 3* - Videoroháľ VR 146-2-731, CD
* 2010: *Pozdrav zo Slovenska - Súrodenci Kollárovci 4* - Kollárovci 1673-001-2, CD
* 2011: *Dievčatá - Kollárovci 5* - Kollárovci 1845-001-2, CD
* 2012: *Keď chlapci hrajú, Od A do Z* - Československá muzika, 5CD
* 2012: *Primášovo srdce* - Československá muzika, 2DVD
* náhľad2012: *Vianoce s Kollárovcami* - Kollárovci 1845-002-2, CD
* 2013: *Goraľu cy či ne žaľ* - Kollárovci 1845-003-2, CD (zlatá platňa za predaj)+ (platinová platňa za predaj) 
* 2013: *Goraľu cy či ne žaľ* - , DVD
* 2013: *Silvester s Kollárovcami 2013, a ľudový rozprávač Jožko Jožka* - Kollárovci, DVD
* 2014: *Goraľu cy či ne žaľ* - Československá muzika, CD + DVD
* 2015: *Môj život je muzika* - Občianske združenie Goralov žijúcich na Slovensku 1845-007-2, CD (zlatá platňa za predaj)+ (platinová platňa za predaj)
* 2015: *Môj život je muzika* - Občianske združenie Goralov žijúcich na Slovensku, CD, DVD
* 2016: *Stretnutie Goralov v Pieninách, Kollárovci Live* - , CD, DVD
* 2017: *Neúprosný čas* - , CD (zlatá platňa za predaj)+ (platinová platňa za predaj)
* 2019: *Vlasy čierne* -  OZ Goralov žijúcich na Spiši, CD (zlatá platňa za predaj)
* 2021: *Len tebe spievam* - CD
* 2024: *Modlím sa piesňou* - CD

## Videoklipy
V septembri 2015 uviedli videoklip k piesni Daj mi lásku, daj . Režisérsky, kameru a produkciu na klipe vytvorili: Marian Mihy Mihalov, Marek Bernát, Peter Suľovský, Michal Kotora.

V máji 2017 uviedli vo videoklipe pieseň Anka, Anka. Pieseň hudobne zaranžovali Kollárovci z ľudovej piesne Anka, Anka rád ťa mám. Scenár vytvoril Marek Kollár, réžia a kamera: Franky Stružák, kameraman: Marko Procházka. Hercké obsadenie vidoklipu: Lívia Soroková, Pavol Borko, MUDr. Ladislav Socháň, Mária Ovčárová a hasiči z Liptovského Mikuláša. Pieseň vyšla v tom istom roku na albume: *Neúprosný čas*.

Pred letným turné v lete 2019 s názvom *Mega turné open air 2019*, ktoré sa koná po celom Slovensku od 22. júna do 18. augusta nahrali spolu s kapelou Kandráčovci novú pieseň - Chlapci spod Tatier . Videoklip k piesni zverejnila televízia Joj  na svojom oficiálnom youtube kanáli 20. júna 2019 . Videoklip vyrobila P & C - Super Media Group. Producentmi pesničky sú Zoli Tóth a Braňo Jančich. Hudbu a text k piesni napísal Braňo Jančich.

## Referencie

## Iné projekty

## Externé odkazy
* Oficiálne stránky skupiny

Kategória:Slovenské hudobné skupiny
Kategória:Interpreti a kapely ľudovej hudby
Kategória:Slovenské folklórne súbory
Kategória:Hudobné skupiny z 1997